
România în faliment intelectual și 
povestea orientală 

În prima parte a articolului vă supunem atenţiei un text publicat cu patru ani în urmă sub semnătura prof. Radu 
Iliescu[1]. Pentru a face o comparație, oricine poate constata că era de neconceput o astfel de situaţie până în 
anii '80, când școala era școală. Astăzi starea „României educate” a atins cote catastrofale, fapt care 
îndreptățește afirmaţia: „vrei să distrugi un popor, distruge-i educaţia”. Din păcate, starea s-a agravat dramatic 
și în curând vom fi obligați să recunoaștem că „România educată” a lui lohannis este în fapt o Românie cu 
educaţia decapitată. În a doua parte, deloc întâmplător, un text recent al aceluiași autor... cu tâlc și cu altă 
adresă: vă rugăm: „Luaţi aminte!” (Redacţia ART-EMIS). 


Proştii cred că au învins totul, inclusiv viaţa 


Discut zilele trecute cu un prieten profesor de matematică. Îmi spune că în facultăţi, la seminariile 
matematicilor superioare din 9-10 studenţi abia găseşti unul capabil să citească (nu să rezolve) exerciţiul. 
Adică, dau un exemplu, abia o zecime pot spune, puşi în faţa literei „Z” că este o sumă, ori în faţa semnului „P 
că este o integrală. Restul, masa critică, oastea de strânsură nu are contact cu problema nici măcar la nivel 
introductiv. 


Am citit recent cartea profesorului Mihai Maci, universitar la Facultatea de Filosofie din Oradea, care constată 
şi el că studenţii nu au capacitatea de a relaţiona cu marile texte, preferând piureul de banane premestecat din 


cărţile scrise de vulgarizatori în ale filosofiei, sintezele de pe net şi alte asemenea suprasimplificări. La 
facultăţile de teologie ortodoxă s-a scos, pentru admiterea la doctorat, examenul eliminatoriu de greacă veche. 


La Facultatea de Litere din Cluj-Napoca există cursuri de „rattrappage” (aducere la zi a cunoştinţelor lingvistice 
fundamentale). Tradițional, facultăţile de limbi străine nu se preocupau decât cu totul periferic de nivelul 
lingvistic al studenţilor, aceasta fiind treaba liceului. Rostul unui examen de admitere cu mulţi candidaţi era 
acela de a-i selecta pe cei mai sârguincioşi dintre ei, pe cei cu vocaţie manifestă pentru limbi străine, capabili 
să facă faţă unui parcurs ulterior în ştiinţele limbajului şi ale literaturii. Însă mai nou vin studenţi care nu mai au 


baza lingvistică, cu goluri imense în pregătire pe care nu pot să le acopere fără asistenţa unui profesor. 


Toate aceste patru exemple disparate, care sunt doar câteva cazuri dintr-un noian, au în comun o singură 
realitate: în acest moment falimentul calităţii a avut loc la scară largă, şi acesta nu trebuie să fie un secret 
pentru nimeni. Numai că, iar de aici începe problema (mult mai mare decât recrudescenţa prostiei în sine), 
nicio facultate n-a închis din motiv de studenţi impostori. Avem cursanţi la matematici superioare care n-au 
făcut analiză matematică în liceu. Avem absolvenţi de filosofie care n-au deschis traducerea niciunui text 
fundamental, nicidecum versiunea originală a unui Platon sau a unui Kant. Avem teologi care nu posedă 
subtilităţile lexicale, deci ideatice, ale textului sacru. Avem absolvenţi de limbi străine cu cutremurătoare erori 
de exprimare scrisă sau orală. 


Prostia ne-a cucerit şi ne-a paralizat orice reacţie 


Dar facultăţile lor, fără excepţie, şi-au crescut numărul de studenţi, trădând ideea de intelectual şi de 
universitar. Prostia există, a venit peste noi, ne-a cucerit şi ne-a paralizat orice reacţie. Suntem învinşi, suntem 
sub ocupaţia cea mai odioasă care a existat vreodată, dar coabităm, nu ne retragem în munţi, nu există nicio 
mişcare de rezistenţă. Dacă am fi un butic de cartier şi am da faliment, am închide şi am merge acasă. 
Falimentul intelectual nu ne obligă la niciun gest de onoare, nu mergem să cultivăm ceapă şi să ne scriem 
tratatele la lumânare din atâta lucru. În mod odios, ne adaptăm, dar nu pentru că am fi potriviti, cum zicea 
Darwin, ci pentru că 

preferăm să ne plecăm în loc să plecăm. 


Dacă am mai ţine la inteligenţă, ar trebui să închidem jumătate din sistem 


Pe de altă parte, bâlciul este mult mai mare decât îl pot ilustra universităţile. Prostia a atins masa critică, 
prostul e norma. Pentru el totul s-a simplificat atât de mult încât deşteptul nu mai poate fi sesizat, nu-l mai poți 
pune în valoare, e sacrificat la nivel de sistem. Sunt atât de mulţi idioţii încât, dacă am mai ţine la inteligenţă, la 
sârguinţă şi la lucrul bine făcut, ar trebui să închidem jumătate din sistem: primării, parlamente, guverne, 
instituţii publice şi private. 


Ar trebui să afişăm pe biroul primului-ministru: „Închis pe motiv de prostie, revenim când găsim pe cineva care 
să fie vrednic”. 


Ar trebui să trimitem acasă demnitari, funcţionari, profesori, medici, poliţişti şi preoţi. Pentru singurul delict 
îndreptat împotriva universului pe care nicio lege 


INGTAIII NIIGŞII IL paiia GLUIII La viaţa Pal IUțIVIIvaALa P'voung,; ŞI! Piyvauii VO NHI DIDLUIILIUIU VII IUVIUI ALUoLa oa 
petrecut fără greş, acum însă cred că e cazul să luăm notă de noua realitate, proştii cred că au învins totul, 
inclusiv viaţa. Aşteptaţi-vă la o multiplicare exponențială a numărului de „accidente”[1]. 


Lumea în „povești”- sămânţa îndoielii 


Se spune că un sultan adora să facă rămășaguri. Într-o zi, în curtea lui se afla o grămadă mare de pietre. 

— Pun rămășag cu oricine vrea să mute pietrele în livadă. Dacă cineva se prinde că le duce în braţe până la 
apusul soarelui, îi dau zece saci de aur. 

Pietre multe și mari, oamenii se codeau. De pierdut, știau bine, își pierd capul dacă nu duc pietrele. Imposibil, 
nimeni nu voia, iar sultanul rânjea satisfăcut. 

— Le duc eu”, a zis un grădinar pe care nu-l știa nimeni, dar cu o singura condiţie, dacă mă oprești îmi dai un 
sac cu aur. 

De ce să-l oprească, s-a gândit sultanul, și a acceptat. A început grădinarul să le ducă, ușor-ușor. Sultanul se 
uita la pietre, la soare, la grădinar, și era convins că va câștiga. Dar grădinarul zâmbea. Piatra după piatra, 
timpul trecea, grădinarul zâmbea. Sultanul a început să calculeze și după câteva încercări a ajuns la concluzia 


că a doua zi călăul va avea activitate. Bine, dar de ce zâmbește grădinarul, e prost cumva? 


— Mâine ai să mori, i-a spus sultanul. 

— Nu, mâine voi fi un om bogat. 

— Ce fel de bogat? Efortul este peste puterea unui singur om. 

— Mâine pe vremea asta voi fi bogat, pentru că ţi-a scăpat un amănunt important. 

Ce amănunt, se întreba sultanul. Cel mai important. Apoi se adânci în calcule. lar grădinarul zâmbea, cu 
pietrele în brațe. Orice s-ar spune, zece saci de aur nu e ceva să pierzi, chiar când ești sultanul drept- 
credincioșilor. E enorm, s-a hazardat cu zâmbăreţul ăsta. Ce amănunt a omis? 

— Gata, oprește-te! Ce am greșit? 

— Îmi dai sacul de aur, întrebă grădinarul zâmbind. 

— E al tau. 

— Ţi-a scăpat din vedere că pentru mine un singur sac de aur, unul singur, nu zece, este o bogăţie la care nu 
puteam ajunge în douăzeci de vieţi. In rest, tot ce trebuia a fost să fac sa încolțească mintea ta sămânța 
îndoielii. Nu a fost greu. 

E o poveste orientală subtilă, aproape insesizabila pentru minţile noastre corupte de gândirea de tip industrial. 
Să zicem că undeva in Orient o țară ocupată de o armată puternică reacţionează din timp în timp aparent 
haotic. Orientalii nu au nicio șansă într-o confruntare care sa antreneze forță brută, dar pot fi, și sunt sâcâitori, 
imprevizibili și iraţionali. De o sută de ori cizma ocupantului le storcește capul, de o sută ori și o dată se ridică 
în picioare. 


Oboseala. Îndoiala. Apăsarea sisifică. Ocupantul se fisurează. Recunoașteţi că aţi pierdut ! Ceva pocnește in 
tâmplă, sângele, poate chiar tâmpla. Ba, animalelor, aţi pierdut, gata ! Sânge, gust de sânge de ocupant 


umanizat de înjurături şi sânge. Aţi pierdut, să ne oprim, nu mai are rost, nu putem să ne luptăm la nesfârșit, 
am obosit sa va învingem. Aţi pierdut, să ne oprim, vă rugăm, după ce pierdeţi războiul așa este normal, să vă 

am muncit că sã tacem ocupația tārii voastre. Acuma vreți să ne punem și in genunchi ca så recunoașteți câ v- 
am învins? 


Un bilet de avion dus, va rog! Orientalii ăștia imbecili sunt incapabili să se oprească din pierdut atunci când noi 
câştigăm. Iraq, Siria, Afghanistan, Palestina. 


Orientul câştiga chiar și atunci când pierde... 
Autor: Prof. Radu Iliescu 


Sursa: art-emis.ro 


[1] sursa — https://www.comisarul.ro/articol/un-text-exceptional!_997799.html — 7 mai 2019 

